- हमरासँ दूर रहू पापा, हम अहाँसँ रूसल छी ।
 - कोन गलती केलौं हम जे राजा बेटा रूसल अछि ।
 - अहाँ हमरा विडियो गेम नै आनि देलौं आ बबलू चाचा अपन बेटाकेँ कमप्यूटर कीन देलनि ।
 - हम सब गरीब छी ने । ओ तँ अमीर छथि ।
 - ओ औंठा छाप छथिन आ अहाँ बी॰ए॰ पास । तखन ओ अमीर किए ?
 - बेटा, बेसी पढ़ि लेलापर सब काज करबाक इच्छा नै होइ छै । मुर्ख लोक बोरो उठा लेत मुदा पढ़ल लेल ई काज इज्जतपर पड़तै। इएह कारण छै बेटा जे विद्वान अवरोही बनल छै आ औंठा छाप सब आरोही बनि समाजमे चमकै छै । 